User:Irinukadan



Castellers de Vilafranca este o asociaţie culturală şi sportivă al cărei obiectiv principal este de a construi castells (castele umane). Aceasta are statut de asociaţie cu interes public.

Grupul a fost fondat în 1948 în Vilafranca del Penedès, ca răspuns la creşterea interesului pentru construcţia de turnuri umane, o tradiţie catalană care a evoluat încă din secolul al XVIII-lea dintr-un dans din Valencia numit Ball de Valencians.

În prezent, Castellers de Vilafranca are aproximativ 400 de membri, de toate vârstele, indiferent de rasă, religie, sex sau statut social. Ei au ca obiectiv comun turnurile umane, valorile democratice, cooperarea şi lucrul în echipă, o dorinţă constantă de a se depăsi pe ei înşişi şi de a se menţine in fruntea clasamentului asociaţiilor de turnuri umane. Sediul grupului este Cal Figarot, Casa Via Raventós, o cladire situată in centrul oraşului Vilafranca del Penedès şi special adaptată pentru consrucţiile de turnuri umane (de exemplu plafoane înalte de iarnă şi o curte în aer liber pentru primavara, vară şi toamnă).

Grupul este unul dintre cele mai importante organizaţii din Vilafranca del Penedès şi a reprezentat cultura catalană în străinătate de numeroase ori. Asociaţia are mai mult de 500 de suporteri oficiali si sprijinul mai multor instituţii publice si private. În afara găzduirii şi participării la construcţii de turnuri umane, a organizat de asemenea activităţi culturale, cum ar fi mici concerte, un concurs de poezie, un eveniment de ciclism, un turneu de domino, evenimente gastronomice şi o şcoală de turnuri umane pentru copii.

Eforturile celor de la Castellers de Vilafranca’s de a păstra şi de a promova cultura populară catalană au fost recunoscute de către oraşul Vilafranca del Penedés, care a acordat grupului Medalla de la Vila (medalia oraşului), precum şi de la Generalitat de Catalunya (Guvernul catalan), care i-a acordat Creu de Sant Jordi (Crucea Sfântului Gheorghe).

Glosar de termeni
Activitatea de construire de turnuri umane are propria nomenclatură. Pentru a înţelege mai bine aceste informaţii, găsiţi mai jos unele dintre cele mai frecvente expresii sau cuvinte care nu pot fi traduse, dar pot fi explicate.

Numele turnului uman
Numele fiecărui turn este compus din două numere: primul descrie numărul de persoane de pe fiecare nivel, al doilea exprima numărul de niveluri al turnului.
 * de exemplu: Tres de Vuit (3 de 8): trei persoane pe un nivel şi opt niveluri ridicate.

Tipologia turnurilor umane
Clasificarea turnurilor umane in functie de numarul de persoane de pe acelasi nivel:


 * Pilar de…: o persoană pe nivel.
 * Torre de…: două persoane pe nivel.
 * Tres de…: trei persoane pe nivel.
 * Quatre de…: patru persoane pe nivel.
 * Cinc de…: cinci persoane pe nivel.
 * Quatre de… amb l’agulla: patru persoane pe nivel, ridicate pe mai multe niveluri Pilar, strans unite de turnul principal.

Clasificarea turnurilor umane in functie de numarul de niveluri :


 * Sis: şase niveluri ridicate.
 * Set: şapte niveluri ridicate.
 * Vuit: opt niveluri ridicate.
 * Nou: nouă niveluri ridicate.
 * Deu: zece niveluri ridicate.

În cazul în care turnurile sunt foarte mari şi/sau au un număr mic de oameni pe fiecare nivel, în mod normal, este nevoie de sprijin suplimentar de la bază sau de la nivelurile de jos. Deseori, numele dat bazelor sunt de asemenea incluse în numele de turnului. Tipurile de baze folosite cel mai des sunt :


 * Pinya: baza normală, la nivelul solului, formată din câteva sute de persoane.Toate turnurile au acest tip de bază şi de aceea nu i se mai menţionează numele.
 * Folre: o a doua bază, construită deasupra primei baze (Pinya). Este întotdeauna menţionată, atunci când este folosită.
 * Manilles: o a treia bază, construită deasupra celei de-a doua (Folre). Este întotdeauna menţionată, atunci când este folosită.

Realizarea unui turn uman
Turnurie pot fi realizate în totalitate sau parţial. Succesul turnului şi demontarea lui sunt descrise folosind următoarii termeni:


 * Descarregat: turnul a ajuns până la vârf şi a fost demontat cu succes.
 * ''Carregat: turnul a ajuns până la vârf, dar s-a prabuşit în timpul demontării.
 * Intent: tentativa a eşuat.

Exemple

 * Pilar de sis: o persoană pe nivel într-un turn cu şase nivele. Dacă nimic altceva nu este menţionat, se înţelege că turnul are ca primă bază pinya şi a fost demontat cu succes (descarregat).
 * Torre de set: două persoane pe nivel într-un turn cu şapte nivele.
 * Cinc de nou amb folre: cinci persoane pe nivel într-un turn cu nouă nivele cu o a doua bază (folre)construită deasupra primei baze(pinya).
 * Quatre de vuit amb l’agulla: patru persoane pe nivel într-un turn cu opt nivele, cu pilar de şase nivele incorporat (agulla).
 * Tres de deu amb folre i manilles: trei persoane pe nivel într-un turn de zece nivele cu o a doua bază (folre) şi o a treia bază (manilles).

Există şi alte nume utilizate pentru fiecare poziţie din cadrul turnurilor, dar acestea nu sunt folosite în acest articol. Informaţiile furnizate aici oferă o imagine de ansamblu asupra terminologiei comune şi creează un cadru pentru o mai bună înţelegere a turnurilor umane şi activităţilor legate de acestea.

Istorie


Asociaţia culturală Castellers de Vilafranca a fost fondată în septembrie 1948 de Oriol Rossell, care a devenit primul cap de colla (Lider/Manager tehnic al grupului). Grupul a debutat cu turnuri de şapte nivele şi a iniţiat legături strânse cu grupuri de castellers din alte oraşe. Primii cap de colla au fost Oriol Rossell (1948-1952) şi Ramon Sala (1953-1955). La început au purtat tricouri de culoare roz, apoi roşie. În 1956, grupul a devenit aproape inactiv din cauza înţelegerilor interne şi a disputelor. În 1957, a fost reorganizat şi s-a ales purtarea tricourilor verzi, culoarea distinctivă a grupului până în ziua de azi. Între 1957 şi 1968, s-au realizat turnuri de şapte nivele şi cinc de set a fost cel mai înalt turn construit. Între 1969 şi 1974, grupul s-a perfecţionat considerabil, construind primele turnuri din categoria de opt nivele: torre de Set, quatre de vuit, tres de vuit, pilar de sis şi torre de vuit amb folre. În 1972, grupul a câştigat Concurs de castells de Tarragona, o competiţie de turnuri umane organizată o dată la doi ani în oraşul Tarragona din sudul Cataloniei. În acea perioadă cap de colla au fost Josep Pedrol (1957-1959), Carles Domènech (1960-1961), Joan Bolet (1962-1963), Gabi Martínez (1964-1969), Lluís Giménez (1970-1973) şi din nou Gabi Martínez (1974).

În 1975, grupul a trecut prin restructurări interne majore, trecându-se de la conducerea exclusivă a celui care era cap de colla la o conducere asigurată de o echipă tehnică. 1981 a adus şi mai multe schimbări interne şi s-a decis ca membrii echipei să nu mai fie plătiţi individual. Aceasta a provocat o divizare a grupului. Din 1975 până în 1982, turnurile de opt nivele au fost construite frecvent, dar cu dificultăţi. În 1983 şi 1984, grupul şi-a recăpătat prestanţa la această categorie şi, în 1985, a construit primul cinc de vuit. Această importantă realizare a deschis drumul spre construcţia unor impresionante turnuri de nouă nivele. În 1987, primul tres şi quatre de nou amb folre (carregat) au fost construite, iar în 1989 primul tres de nou amb folre (descarregat) a fost realizat cu succes. Un alt succs a fost în 1990 prin realizarea primului quatre de nou amb folre (descarregat). Cap de colla  între 1975 şi 1994 a fost Carles Domènech.

Între 1995 şi 2004, grupul s-a bucurat de cel mai mare succes de până acum. În această perioadă, cele mai înalte şi mai dificile turnuri au fost construite: demontate complet si cu succes torre de nou amb folre i manilles, pilar de set amb folre, pilar de vuit amb folre i manilles (primul din secolul al XX-lea), quatre de vuit amb l’agulla (primul din secolul al XX-lea), quatre de nou amb folre i l’agulla (primul de acest gen din istoria turnurilor umane), cinc de nou amb folre, şi tres and quatre de nou amb folre construite simultan (primul şi singurul în istoria turnurilor umane). Si multe alte succese. De asemenea, au fost şi turnuri carregats, construite până în vârf, dar care s-au prabuşit la demontare: torre de vuit (primul din secolul al XX-lea); quatre de nou şi tres de deu amb folre i manilles (primul de acest gen din istoria turnurilor umane). Grupul a câştigat Competiţia de Turnuri Umane de la Tarragona în 1996, 1998, 2002, 2004 şi 2006. În 2005 Castellers de Vilafranca au construit torre de nou amb folre, care este considerat cel mai dificil turn uman până în prezent.

Francesc Moreno "Melilla" a fost cap de colla între 1995 şi 2003, iar Lluís Esclassans din 2004 până în 2007. David Miret a fost ales noul cap de colla în decembrie 2007.

Turnuri umane realizate
De-a lungul istoriei, Castellers de Vilafranca au realizat majoritatea tipurilor de turnuri umane construite vreodată. Următorul tabel constituie o listă a turnurilor acestui grup şi data la care au fost realizate pentru prima oară.

Organizarea


Conform organizării generale a grupului, conducerea este împărţită în două parţi: partea tehnică (Comitetul Tehnic sau mai simplu spus Tehnica), şi partea administrativă(Comitetul Director).

Comitetul Tehnic este însărcinat cu toate aspectele construirii turnurilor umane. Cap de colla are cea mai mai înaltă funcţie. El este ajutat şi consiliat de către o echipă compusă din sotscap de colla (vice-cap de colla) şi doi consilieri tehnici. Trei alte echipe sunt subordonate: echipa canalla (responsabilă pentru copiii care stau împrejurul turnului), echipa pinyes, folres and manilles (responsabilă pentru primele trei baze) şi echipa medicală. Fiecare echipă este de asemenea responsabilă de logistică, pregătirea tehnică şi pregătirea fiică.

Comitetul Director este însărcinat cu partea administrativă a grupului. El este responsabil de păstrarea patrimoniului şi de reprezentarea grupului în exterior, în faţa comunităţii, canalelor media şi a altor organizaţii. În interiorul acestui comitet, preşedintele are cea mai mare responsabilitate. Secretarul şi cei cinci vice-preşedinţi îi sunt subordonaţi direct şi fiecare este responsabil pentru o porţiune diferită: activităţi sociale, trezorerie, legături cu autorităţile publice, întreţinerea sediului Cal Figarot şi marketing şi media. Din grup mai fac parte şi trei comitete de consiliu pentru relaţii internaţionale, serviciu juridic şi consiliul veteranilor.

Technical Committee

 * Cap de colla: David Miret i Rovira
 * Vice Cap de colla: Toni Bach i Lleal
 * Asistenţi tehnici: Jordi Colomera i Salla, Joan Badell i Roses

Board Committee

 * Preşedinte: Miquel Ferret i Miralles
 * Secretar: Joan Vendrell i Olivella
 * Vice-preşedinte pentru activităţi sociale: Àlex Sánchez-Granados
 * Vice-preşedinte trezorier: Miquel Ropero i Ventosa
 * Vice-preşesinte pentru relaţiile cu atorităţile publice: Xavier Escribà i Vivó
 * Vice-preşedinte pentru întreţinerea sediului Cal Figarot: Joan Mestres i Arnan
 * Vice-preşedinte pentru marketing şi media: Francesc Bou i Pijoan

Advisory Councils

 * Relaţii Internaţionale
 * Echipa juridică
 * Consiliul Veteranilor

Cal Figarot, sediul grupului


Cal Figarot este sediul grupului din Vilafranca. Clădirea în stil neogotic construită de August Font de Carreres la sfârşitul secolului al XIX-lea, a fost achiziţiontă în 1983. O altă clădire a fost cumpărată în 1998 şi ambele au fost renovate pentru a servi nevoilor grupului. A doua clădire are un spaţiu interior de 600 mp. Clădirea neogotică are un stil elegant, cu detalii decorative de la începutul secolului al XX-lea. Grupul are la dispoziţie diferite încăperi precum o sală de sport, un secretariat, spaţii deschise multifuncţionale şi o cantină/restaurant. Cel mai important şi mai agreabil loc este curtea, locul intâlnirilor de grup, unde au loc antrenamentele primăvara, vara şi toamna.

Castellers de Vilafranca în lume


Castellers de Vilafranca este un grup cunoscut pe plan internaţional. Ei au avut demonstraţii în:


 * Franţa, la festivalul ziarului ‘L'Humanité’, Paris (1973).
 * Elveţia, la Quinzena Catalana (Catalan forthnight) în Geneva (1978).
 * insula italiană Sardinia (1978), cu demonstraţii în Alghero şi Sassari.
 * Portugalia (1982), cu demonstraţii în Lisabona, Sintra, Estoril, Coimbra şi Porto.
 * Italia (1984), cu demonstraţii în Pisa, Siena, Roma, Vatican şi Florenţa.
 * Beziers, Franţa (1987).
 * Italia (1988), cu ocazia aniversării a o mie de ani de existenţă a Cataloniei, cu demonstraţii în Pisa, Vatican şi Roma.
 * Ţara Bascilor (1990), cu demonstraţii în Bergara, Antzuola, Zumarraga şi Urretxo.
 * Italia (1990), în nord: Feltre (palio), Niccia şi Melere şi Veneţia.
 * Franţa (1991), cu demonstraţii în Toulouse, la Sardana International Festival şi Carcassonne.
 * Luxemburg şi Germania (1991), cu demonstraţii în capitala Luxemburg, Moers, Wolfenbütel, Hannover, Berlin şi Frankfurt.
 * Universal Exposition Seville'92 (1992), la ziua Cataloniei.
 * Santiago de Compostella (1993), în cadrul evenimentului Xacobeo'93.
 * în acelaşi an, grupul a făcut un turneu în cinci ţări:Franţa (Marseille), Italia (Lecco, Melzo şi Bergamo), Slovenia (Ljubljana, Postojna, Otocêc, Novo Mesto şi Crnomêlj), Austria (Klagenfurt) şi Monaco.
 * din nou în Paris şi Poix de Picardie, Franţa (1993).
 * Italia pentru a cincea oara cu demonstraţii la canavalul de la Veneţia şi Mestre şi în Franţa (Villeurbanne şi Lyon) în 1994.
 * Olanda şi Belgia (1994), cu demonstraţii în Amsterdam, Enschede, Aalten, Almelo, Emmen şi Brussels.
 * Navarra (1995), cu demonstraţii în Tudela.
 * Danemarca (1996), în Copenhaga şi Holte.
 * în acelaţi an în Franţa (Metz), Olanda (Maastricht) şi Belgia (Bree).
 * Sobradiel (1999), Aragon.
 * Bühl, oraş înfrăţit cu Vilafranca del Penedès (2002).
 * Salamanca (2002).
 * din nou în Franţa (2004), cu demonstraţii în Dunkirk.
 * Ţara Bascilor (2005), cu demonstraţii în Donostia şi Elorrio.
 * Franţa (2006), cu demonstraţii în Steenvoorde.
 * din nou în Aragón (2006), la festivalul din Binèfar.
 * în 2007 au avut demonstraţii înGermania, la târgul de carte de la Frankfurt.
 * în ianuarie 2008 au avut demonstraţii în Chile, realizând primul turn uman catalan din emisfera sudica.


 * Castellers de Vilafranca au făcut de asemenea o demonstraţie la ceremonia de deschidere a Jocurilor Olimpice de la Barcelona din 1992, realizând cea mai vizionata construcţie a unui turn uman din lume.


 * O altă demonstraţie a fost la prezentarea ultimului roman al lui Noah Gordon "La bodega" ţinută în Vilafranca del Penedès (2007).

Castellers de Vilafranca au răspândit tradiţia turnurilor uman în Països Catalans (teritorii unde sunt vorbite dialecte catalane):


 * Demonstraţii în Catalonia de nord: de şase ori în Perpiñán (1970, 1977, 1982 [la festivalul Uniunii Sportive a Arlequinos de Perpiñan], 1989 [Fiesta de las Mulas], 1997 şi 1998), în Toluges (1970), la Festivalul Păcii, în Collioure (1984), în Banyuls de la Marenda (1986), de trei ori în Vilafranca de Conflent (1985, 1988 i 1989), la mănăstirea Saint Michel de Cuxa (1985), la Prada de Conflent [la Universitatea catalana de vară] (1988) şi în Baó, în cadrul primei întâniri a catalanităţii în Catalonia de nord (2002).
 * De patru ori în Andorra: în Encamp (1971), Andorra la Vella şi Sant Julià de Lòria (1976) [la Congresul Culturii Catalane], în Escaldes şi din nou în Andorra la Vella (1983) şi Escaldes (1985).
 * Două turnuri în regiunea Valencia: primul în Ribera del Xúquer (1979), cu demonstraţii în Carcaixent, mănăstirea Aigües Vives, Sueca, Cullera, Algemesí şi un pilar de cinc în faţa casei lui Raimon (unul dintre cei mai cunoscuţi artişti catalani), în Xàtiva; al doilea turn în 1981, construit în Alcoi, Benidorm şi Alicante. Au urmat demonstraţii în Carcaixent (1985), Algemesí (1993 şi 2000), Castellón (2000) [Festa de la Llengua, editia a XIII-a], Olleria şi Benicarló (la ziua regiunii Valencia).
 * Un turn în Palma, Majorca (1980) şi Manacor, Menorca (2001)'''.
 * Un turn, deja menţionat, în Alghero (1978).

Participarea la Competiţia de Turnuri Umane de la Tarragona
Grupul a câştigat următoarele ediţii ale Competiţiei de Turnuri Umane de la Tarragona (competiţie ce are loc o dată la doi ani în sudul Cataloniei):


 * ediţia a VII-a din 1972
 * ediţia a XVI-a din 1996
 * ediţia a XVII-a din 1998
 * ediţia a XIX-a din 2002
 * ediţia a XX-a din 2004
 * ediţia a XXI-a din 2006
 * ediţia a XXII-a din 2008

Legături utile

 * Castellers de Vilafranca
 * Canal Castellers de Vilafranca in YouTube

Galerie
Кастэллэ дэ Вілафранка Castellers de Vilafranca Castellers de Vilafranca Castellers de Vilafranca Castellers de Vilafranca Castellers de Vilafranca Castellers de Vilafranca Castellers de Vilafranca Castellers de Vilafranca Castellers de Vilafranca